# Pêr Bourdellez

Pêr Bourdellez, Pierre Joseph Marie Bourdelles er marilhoù, ganet d'ar 17 a viz Du 1907 e Belleger (Servel), ha marvet e Gwareg d'ar 24 a viz Gouhere 1989, a oa beleg, kelenner italianeg, skrivagner hag emsaver. Kenlabouret en doe gant ar Bleuñ-Brug.

## Buhez

Studiet en deus e Skolaj Sant-Jozef Lannuon araok mont da gloerdi bras Sant-Brieg ken e voe beleget e 1932. E 1930 e voe loreet gant Krevredigez Broadel Breiz evit ar varzhoneg, Glac'har Breiz. Kelenner eo bet war an italianeg e Skolaj Sant-Jozef Lannuon ha war ar brezhoneg e Stroll-skol Itron-Varia Gampostal, e Rostrenenn. E fin e vuhez e voe aluzener e kouent an Aogustinezed e Gwareg. Gant Edouard Ollivro, eus Louaneg, hag eñ kelenner istor er skolioù-stad a-raok bezañ politiker ha maer Gwengamp, en doe krouet ar GEES, bodadoù-studi an ekonomiezh er skolioù. Skrivet en deus pennadoù diwar-benn an istor hag an ekonomiezh e brezhoneg, ha troet skridoù italianek evid meur a gelaouenn vrezhonek.

## Engouestladurioù

Ur stourmer evit Breizh hag ar brezhoneg e voe Pêr Bourdellez a skrivas pennadoù brezhoneg evit kelaouennoù ar Mouvement pour l'organisation de la Bretagne hep emezelañ outañ. Chom feal a reas d'ar Bleuñ-brug, met e ansavas mennozhioù kristen sokial. Ur strolladig ar veleien dregoriat o doe miret ur spered broadelour>ref>Maodez Glandour, Marsel Klerg, Josef Lec'hvien o doe skrivet kalz e brezhoneg ivez.</ref> hag e tisklerient o skoazell d'ar brizonidi paket evit bezañ izili ar FLB kentañ e 1969.

## Embannadennoù
### Oberennoù personel

* Glac'har Breiz. E-barzh Kannadig Krevredigez Broadel Breiz, nn 68, 1931.
* Pasion an Aotrou Krist, adaozet diwar Burzud bras Jezuz ha Divizou ar Pasion, Gwengamp, Moulerez Arvor, 1939, 36. p.
* Arz Breiz e servij Doue. E-barzh Feiz ha Breiz, nn 5-6, 1940.
* Istor berr al lennegezh kembraek. E-barzh Gwalarn, nn 156, 1943.
* Lennegezh Bro-Gerne Veur. E-barzh Gwalarn, nn 156-157, 1943.
* Ar Chouanted diwezhañ. E-barzh Al Liamm, nn 8, 1948.
* Laenneg, piv eo hennezh ?. E-barzh Al Liamm, nn 203, 1980.
* Lennegezh Bro-Gerne Veur. E-barzh Gwalarn, nn 156-157, 1943.* Lennegezh Bro-Gerne Veur. E-barzh Gwalarn, nn 156-157, 1943.
* A-zivout devosion Breizh d'ar Werc'hez. E-barzh Kaieroù kristen, nn 63, 1949.
* Arnodennoù er Skol-Veur. E-barzh Barr-Heol, nn 46, 1957.
* Petra 'soñj ar Pab diwar-benn Kemper ? E-barzh L'Avenir de la Bretagne, nn 1, 1957
* Son komis Rospez. E-barzh L'Avenir de la Bretagne, nn 4, 1964.
* Son ar plac'h yaouank aet da vartolod. E-barzh Kannadig MOB, nn 6, 1966.
* Al labouradegoù e Breizh. Penaos eo bet urzhiet al labour-eost. E-barzh Bleuñ-Brug, nn 40, 1971.
* Mao war ar maez. E-barzh Imbourc'h, nn 232, 1971.
+ Laenneg, medisinour brudet ha brezhonegour. E-barzh Imbourc'h, nn 409, 1978.
* Foar an arigrap war Afrika. E-barzh Barr-Heol, nn 46, 1978.

### Adaozadurioù e brezhoneg

* Bishop Hatto, adaozet diouzh Robert Southey. E-barzh Sav, nn 15, 1940-41.
* Ar Pevar Mab Emon lesanvet Ar Pevar Marc'h Limon, renket pe adaozet e brezhoneg a-vremañ hag e peurunvan, skeudennet gant Erwan Kervella. E-barzh Skol, nn 36-37-38, 1967.

### Troidigezhioù

-diwar an italianeg
* Dante Alighieri, An Divina Commedia. Imbourc'h, 1977.
* Danvez-priedoù, gant Alessandro Manzoni, Mouladurioù Hor Yezh, 1986,
-diwar ar saozneg:
* Kêr al loened (lodenn gentañ), troet diwar Animals Farm gant George Orwell. E-barzh Al Liamm, niv. 152, Mae-Mezheven 1972.
* Ar c'hleier (The Bells), ur varzhoneg gant Edgar Allan Poe, en dastumad Edgar Poe troet gant Per Denez, Hor Yezh,

## Levrlennadur

* Lukian Raoul, Geriadur ar skrivagnerien hag ar yezhourien vrezhonek, Al Liamm, 1991. Pennad : Pierre Bourdelles.
* Lionel Henry, Dictionnaire biographique du mouvement breton, Yoran Embanner, 2013. Pennad : Bourdelles Pierre
* Georges Cadiou, Emsav : dictionnaire critique, historique et biographique, Coop Breizh, 2013. Pennad : Bourdelles Pierre

## Notennoù ha daveeennoù

* ↑ Pemp person pe kure, Antoine Le Cam, Antoine Le Cam, Job Lec'hvien hag ar vreudeur Le Barz a voe harzet ha barnet evit bezañ koachet danvezioù tarzh.
* ↑ 127 beleg a sinas ul lizher skoazell hag avikel vras eskopti Sant-Brieg a savas e vouezh. Lionel Henry hag Annick Lagadec, FLB-ARB, l'histoire 1966-2005, 2006.